title: Komisijos Įgyvendinimo Reglamentas (ES) 2020/131 2020 m. sausio 29 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
31.1.2020

                  LT

                  Europos Sąjungos oficialusis leidinys

                  L 27/18

         KOMISIJOS ĮGYVENDINIMO REGLAMENTAS (ES) 2020/131
         2020 m. sausio 29 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 29 d.

                  Komisijos vardu

                  Pirmininkės pavedimu

               María Ángeles BENÍTEZ SALAS

                  laikinai einanti Žemės ūkio ir kaimo plėtros generalinio direktorato

                  generalinio direktoriaus pareigas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                  „I PRIEDAS

                              KN kodas

                              Prekių aprašymas

                              Tipinė kaina
                              (EUR/100 kg)

                              3 straipsnyje nurodytas užstatas
                              (EUR/100 kg)

                              Kilmės šalis (1)

                              0207 12 90

                              Užšaldytos Gallus domesticus rūšies paukščių (vištų ir gaidžių) skerdenėlės, vadinamos „65 % viščiukas“

                              132,6

                              0

                              AR

                              0207 14 10

                              Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                              236,1
                              183,8
                              259,0
                              213,7

                              19
                              38
                              12
                              26

                              AR
                              BR
                              CL
                              TH

                              1602 32 11

                              Nevirti ir nekepti gaminiai iš Gallus domesticus rūšies paukščių (vištų ir gaidžių)

                              256,6

                              9

                              BR

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).“


title: Komisijos Įgyvendinimo Reglamentas (ES) 2020/130 2020 m. sausio 28 d. kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais

text:
31.1.2020

                  LT

                  Europos Sąjungos oficialusis leidinys

                  L 27/10

         KOMISIJOS ĮGYVENDINIMO REGLAMENTAS (ES) 2020/130
         2020 m. sausio 28 d.
         kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 20 straipsnį,
         kadangi:

                     (1)

                     Reglamento (EB) Nr. 2368/2002 II priede pateiktas Kimberley proceso sertifikavimo schemos dalyvių ir jų tinkamai paskirtų kompetentingų institucijų sąrašas;

                     (2)

                     turi būti atnaujinti kelių Kimberley proceso dalyvių kompetentingų institucijų adresai;

                     (3)

                     2019 m. rugsėjo mėn. Kimberley proceso dalyviai gavo pranešimą iš Kinijos Liaudies Respublikos, kad Kimberley proceso sertifikavimo schemą nuo 2019 m. spalio 1 d. oficialiai įgyvendins Ypatingasis Administracinis Kinijos Liaudies Respublikos Regionas Makao;

                     (4)

                     todėl Reglamento (EB) Nr. 2368/2002 II priedas turėtų būti atitinkamai iš dalies pakeistas. Kad Ypatingasis Administracinis Kinijos Liaudies Respublikos Regionas Makao kuo greičiau įgyvendintų Kimberley proceso sertifikavimo schemą Sąjungos atžvilgiu, šis reglamentas turėtų skubos tvarka įsigalioti kitą dieną po jo paskelbimo Europos Sąjungos oficialiajame leidinyje,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 2368/2002 II priedas pakeičiamas šio reglamento priedo tekstu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 28 d.

                  Komisijos vardu

               Josep BORRELL FONTELLES

                  Pirmininko pavaduotojas

            (1)  OL L 358, 2002 12 31, p. 28.

            PRIEDAS

                     „II PRIEDAS

                        Kimberley proceso sertifikavimo schemos dalyvių ir jų tinkamai paskirtų kompetentingų institucijų, kaip nurodyta 2, 3, 8, 9, 12, 17, 18, 19 ir 20 straipsniuose, sąrašas

                                 ANGOLA

                                 Ministry of Mineral Resources and Petroleum

                                 Rua Engenheiro Armindo de Andrade, n.° 103

                                 Miramar Bairro Sambizanga

                                 1072 Luanda

                                 Angola

                                 ARMĖNIJA

                                 Department of Gemstones and Jewellery

                                 Ministry of Trade and Economic Development

                                 M. Mkrtchyan 5, Room 407

                                 Yerevan, 0010

                                 Armenia

                                 AUSTRALIJA

                                 Department of Foreign Affairs and Trade

                                 Trade Development Division

                                 R.G. Casey Building

                                 John McEwen Crescent

                                 Barton ACT 0221

                                 Australia

                                 BANGLADEŠAS

                                 Export Promotion Bureau

                                 TCB Bhaban

                                 1, Karwan Bazaar

                                 Dhaka

                                 Bangladesh

                                 BALTARUSIJA

                                 Ministry of Finance

                                 Department for Precious Metals and Precious Stones

                                 Sovetskaja Str, 7

                                 220010 Minsk

                                 Republic of Belarus

                                 BOTSVANA

                                 Ministry of Minerals, Green Technology and Energy Security (MMGE)

                                 Fairgrounds Office Park, Plot No. 50676 Block C

                                 P/Bag 0018

                                 Gaborone

                                 Botswana

                                 BRAZILIJA

                                 Ministry of Mines and Energy

                                 Esplanada dos Ministérios, Bloco‘U’, 4o andar

                                 70065, 900 Brasília, DF

                                 Brazil

                                 KAMBODŽA

                                 Ministry of Commerce

                                 Lot 19–61, MOC Road (113 Road), Phum Teuk Thla, Sangkat Teuk Thla

                                 Khan Sen Sok, Phnom Penh

                                 Cambodia

                                 KAMERŪNAS

                                 National Permanent Secretariat for the Kimberley Process

                                 Ministry of Mines, Industry and Technological Development

                                 Intek Building, 6th floor,

                                 Navik Street

                                 BP 35601 Yaounde

                                 Cameroon

                                 KANADA

                                 Tarptautiniai klausimai:

                                 Global Affairs Canada Natural Resources and Governance Division (MES) 125 Sussex DRIVE Ottawa, Ontario K1A 0G2

                                 Canada

                                 Bendri klausimai, skirti „Natural Resources Canada“:

                                 Kimberley Process Office

                                 Lands and Minerals Sector Natural Resources Canada (NRCan)

                                 580 Booth Street, 10th floor

                                 Ottawa, Ontario

                                 Canada K1A 0E4

                                 CENTRINĖS AFRIKOS RESPUBLIKA

                                 Secrétariat permanent du processus de Kimberley

                                 BP: 26 Bangui

                                 Central African Republic

                                 KINIJOS Liaudies Respublika

                                 Department of Duty Collection

                                 General Administration of China Customs (GACC)

                                 No.6 Jianguomen Nie Rev.

                                 Dongcheng District, Beijing 100730

                                 People’s Republic of China

                                 Ypatingasis Administracinis Kinijos Liaudies Respublikos Regionas HONKONGAS

                                 Department of Trade and Industry

                                 Hong Kong Special Administrative Region

                                 People’s Republic of China

                                 Room 703, Trade and Industry Tower

                                 700 Nathan Road

                                 Kowloon

                                 Hong Kong

                                 China

                                 Ypatingasis Administracinis Kinijos Liaudies Respublikos Regionas MAKAO

                                 Macao Economic Bureau

                                 Government of the Macao Special Administrative Region

                                 Rua Dr. Pedro José Lobo, no. 1–3, 25th Floor

                                 Macao

                                 KONGO Demokratinė Respublika

                                 Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                                 3989, av des cliniques

                                 Kinshasa/Gombe

                                 Democratic Republic of Congo

                                 KONGO Respublika

                                 Bureau d’Expertise, d’Evaluation et de Certification des Substances Minérales Précieuses (BEEC)

                                 BP 2787

                                 Brazzaville

                                 Republic of Congo

                                 DRAMBLIO KAULO KRANTAS

                                 Ministère des Mines et de la Géologie

                                 Secrétariat Permanent de la Représentation en Côte d’Ivoire du Processus de Kimberley (SPRPK-CI)

                                 Abidjan-Plateau, Immeuble les Harmonies II

                                 Abidjan

                                 Côte d’Ivoire

                                 ESVATINIS

                                 Office for the Commissioner of Mines

                                 Minerals and Mines Departments

                                 Third Floor Lilunga Building (West Wing),

                                 Somhlolo Road,

                                 Mbabane

                                 Eswatini

                                 EUROPOS SĄJUNGA

                                 European Commission

                                 Service for Foreign Policy Instruments

                                 Office EEAS 03/330

                                 B-1049 Bruxelles/Brussel

                                 Belgium

                                 GABONAS

                                 Centre Permanent du Processus de Kimberley (CPPK)

                                 Ministry of Equipment, Infrastructure, and Mines

                                 Immeuble de la Geologie, 261 rue Germain Mba

                                 B.P. 284/576

                                 Libreville

                                 Gabon

                                 GANA

                                 Ministry of Lands and Natural Resources

                                 Accra P.O. Box M 212

                                 Ghana

                                 GVINĖJA

                                 Ministry of Mines and Geology

                                 Boulevard du Commerce – BP 295

                                 Quartier Almamya/Commune de Kaloum

                                 Conakry

                                 Guinea

                                 GAJANA

                                 Geology and Mines Commission

                                 P O Box 1028

                                 Upper Brickdam

                                 Stabroek

                                 Georgetown

                                 Guyana

                                 INDIJA

                                 Government of India, Ministry of Commerce & Industry

                                 Udyog Bhawan

                                 New Delhi 110 011

                                 India

                                 INDONEZIJA

                                 Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                                 Jakarta Pusat Kotak Pos. 10110

                                 Jakarta

                                 Indonesia

                                 IZRAELIS

                                 Ministry of Economy and Industry Office of the Diamond Controller

                                 3 Jabotinsky Road

                                 Ramat Gan 52520

                                 Israel

                                 JAPONIJA

                                 Agency for Natural Resources and Energy

                                 Mineral and Natural Resources Division

                                 1, Chiyoda-ku

                                 Tokyo

                                 Japan

                                 KAZACHSTANAS

                                 Ministry for Investments and Development of the Republic of Kazakhstan

                                 Committee for Technical Regulation and Metrology

                                 11, Mangilik el street

                                 Astana

                                 Republic of Kazakhstan

                                 KORĖJOS Respublika

                                 Ministry of Foreign Affairs

                                 United Nations Division 60 Sajik-ro 8-gil

                                 Jongno-gu

                                 Seoul 03172

                                 Korea

                                 LAOSO Liaudies Demokratinė Respublika

                                 Department of Import and Export

                                 Ministry of Industry and Commerce

                                 Phon Xay road, Saisettha District

                                 P.O. Box 4107

                                 Vientiane

                                 Lao PDR

                                 LIBANAS

                                 Ministry of Economy and Trade

                                 Lazariah Building

                                 Down Town

                                 Beirut

                                 Lebanon

                                 LESOTAS

                                 Department of Mines

                                 Ministry of Mining

                                 Corner Constitution and Parliament Road

                                 P.O. Box 750

                                 Maseru 100

                                 Lesotho

                                 LIBERIJA

                                 Government Diamond Office

                                 Ministry of Mines and Energy

                                 Capitol Hill

                                 P.O. Box 10–9024

                                 1000 Monrovia 10

                                 Liberia

                                 MALAIZIJA

                                 Ministry of International Trade and Industry

                                 MITI Tower,

                                 No.7, Jalan Sultan Haji Ahmad Shah

                                 50480 Kuala Lumpur

                                 Malaysia

                                 MALIS

                                 Ministère des Mines

                                 Bureau d’Expertise d’Evaluation et de Certification des Diamants Bruts

                                 Cité administrative, P.O. Box 1909

                                 Bamako

                                 République du Mali

                                 MAURICIJUS

                                 Import Division

                                 Ministry of Industry, Commerce & Consumer Protection

                                 4th Floor, Anglo Mauritius Building

                                 Intendance Street

                                 Port Louis

                                 Mauritius

                                 MEKSIKA

                                 Directorate-General for International Trade in Goods

                                 189 Pachuca Street, Condesa, 17th Floor

                                 Mexico City, 06140

                                 Mexico

                                 NAMIBIJA

                                 The Government of Republic of Namibia Ministry of Mines and Energy

                                 Directorate of Diamond Affairs Private Bag 13297

                                 1st Aviation Road (Eros Airport)

                                 Windhoek

                                 Namibia

                                 NAUJOJI ZELANDIJA

                                 Middle East and Africa Division

                                 Ministry of Foreign Affairs and Trade

                                 Private Bag 18 901

                                 Wellington

                                 New Zealand

                                 NORVEGIJA

                                 Ministry of Foreign Affairs

                                 Department for Regional Affairs

                                 Section for Southern and Central Africa

                                 Box 8114 Dep

                                 0032 Oslo

                                 Norway

                                 PANAMA

                                 National Customs Authority

                                 Panama City, Curundu, Dulcidio Gonzalez Avenue, building # 1009

                                 Republic of Panama

                                 RUSIJOS FEDERACIJA

                                 Tarptautiniai klausimai:

                                 Ministry of Finance

                                 9, Ilyinka Street

                                 109097 Moscow

                                 Russian Federation

                                 Importo ir eksporto institucija:

                                 Gokhran of Russia

                                 14, 1812 Goda St.

                                 121170 Moscow

                                 Russian Federation

                                 SIERA LEONĖ

                                 Ministry of Mines and Mineral Resources

                                 Youyi Building

                                 Brookfields

                                 Freetown

                                 Sierra Leone

                                 SINGAPŪRAS

                                 Ministry of Trade and Industry

                                 100 High Street

                                 #09–01, The Treasury

                                 Singapore 179434

                                 PIETŲ AFRIKA

                                 South African Diamond and Precious Metals Regulator

                                 251 Fox Street

                                 Doornfontein 2028

                                 Johannesburg

                                 South Africa

                                 ŠRI LANKA

                                 National Gem and Jewellery Authority

                                 25, Galle Face Terrace

                                 Post Code 00300

                                 Colombo 03

                                 Sri Lanka

                                 ŠVEICARIJA

                                 State Secretariat for Economic Affairs (SECO)

                                 Sanctions Unit

                                 Holzikofenweg 36

                                 CH-3003 Berne

                                 Switzerland

                                 TAIVANAS, PENGHU, KINMENIS IR MATSU, ATSKIROJI MUITŲ TERITORIJA

                                 Export/Import Administration Division

                                 Bureau of Foreign Trade

                                 Ministry of Economic Affairs

                                 1, Hu Kou Street

                                 Taipei, 100

                                 Taiwan

                                 TANZANIJA

                                 Commission for Minerals

                                 Ministry of Energy and Minerals

                                 Kikuyu Avenue, P.O. Box 422

                                 40744 Dodoma

                                 Tanzania

                                 TAILANDAS

                                 Department of Foreign Trade

                                 Ministry of Commerce

                                 563 Nonthaburi Road

                                 Muang District, Nonthaburi 11000

                                 Thailand

                                 TOGAS

                                 The Ministry of Mines and Energies

                                 Head Office of Mines and Geology

                                 216, Avenue Sarakawa

                                 B.P. 356

                                 Lomé

                                 Togo

                                 TURKIJA

                                 Foreign Exchange Department

                                 Undersecretariat of Treasury

                                 T.C. Bașbakanlık Hazine

                                 Müsteșarlığı İnönü Bulvarı No 36

                                 06510 Emek, Ankara

                                 Turkey

                                 Importo ir eksporto institucija:

                                 Istanbul Gold Exchange/Borsa Istanbul Precious Metals and Diamond

                                 Market (BIST)

                                 Borsa İstanbul, Resitpasa Mahallesi,

                                 Borsa İstanbul Caddesi No 4

                                 Sariyer, 34467, Istanbul

                                 Turkey

                                 UKRAINA

                                 Ministry of Finance

                                 State Gemological Centre of Ukraine

                                 38–44, Degtyarivska St.

                                 Kiev 04119

                                 Ukraine

                                 JUNGTINIAI ARABŲ EMYRATAI

                                 U.A.E. Kimberley Process Office

                                 Dubai Multi Commodities Centre

                                 Dubai Airport Free Zone

                                 Emirates Security Building

                                 Block B, 2nd Floor, Office # 20

                                 P.O. Box 48800

                                 Dubai

                                 United Arab Emirates

                                 JUNGTINĖS AMERIKOS VALSTIJOS

                                 United States Kimberley Process Authority

                                 U.S. Department of State

                                 Bureau of Economic and Business Affairs

                                 2201 C Street, NW

                                 Washington DC 20520

                                 United States of America

                                 VENESUELA

                                 Central Bank of Venezuela

                                 36 Av. Urdaneta, Caracas, Capital District

                                 Caracas

                                 ZIP Code 1010

                                 Venezuela

                                 VIETNAMAS

                                 Ministry of Industry and Trade

                                 Agency of Foreign Trade

                                 54 Hai Ba Trung

                                 Hoan Kiem

                                 Hanoi

                                 Vietnam

                                 ZIMBABVĖ

                                 Principal Minerals Development Office

                                 Ministry of Mines and Mining Development

                                 6th Floor, ZIMRE Centre

                                 Cnr L.Takawira St/K. Nkrumah Ave.

                                 Harare

                                 Zimbabwe

               “


title: Komisijos Įgyvendinimo Reglamentas (ES) 2020/132 2020 m. sausio 30 d. kuriuo nustatoma nuo Europos Parlamento ir Tarybos reglamento (ES) Nr. 1308/2013 45 straipsnio 3 dalies nukrypti leidžianti neatidėliotina priemonė, susijusi su Sąjungos parama vyno pardavimui skatinti

text:
31.1.2020

                  LT

                  Europos Sąjungos oficialusis leidinys

                  L 27/20

         KOMISIJOS ĮGYVENDINIMO REGLAMENTAS (ES) 2020/132
         2020 m. sausio 30 d.
         kuriuo nustatoma nuo Europos Parlamento ir Tarybos reglamento (ES) Nr. 1308/2013 45 straipsnio 3 dalies nukrypti leidžianti neatidėliotina priemonė, susijusi su Sąjungos parama vyno pardavimui skatinti
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 221 straipsnio 1 dalį,
         kadangi:

                     (1)

                     2019 m. spalio 2 d. Pasaulio prekybos organizacija (PPO) priėmė arbitražo sprendimą „Europos Bendrijos ir tam tikros valstybės narės. Prekybai dideliais civiliniais orlaiviais poveikį darančios priemonės“ (WT/DS316/ARB). Arbitražo sprendimu Jungtinėms Amerikos Valstijoms (toliau – JAV) suteikta teisė reaguojant į Sąjungos subsidijas bendrovei „Airbus“ prašyti leidimo taikyti atsakomąsias priemones, neviršijančias 7,5 mlrd. USD per metus. 2019 m. spalio 18 d. JAV nustatė 25 % ad valorem importo muitą, taikomą, be kita ko, Vokietijos, Ispanijos, Prancūzijos ir Jungtinės Karalystės į JAV eksportuojamiems neputojantiems vynams. Ši išskirtinė, neteisinga ir nenuspėjama padėtis daro didelį ir žalingą poveikį pasaulinei prekybai visais Sąjungos vynais. Reaguodamos į Prancūzijos nustatytą skaitmeninių paslaugų mokestį (GAFA mokestį), JAV taip pat pagrasino taikyti 100 % ad valorem importo muitus Prancūzijos putojantiems vynams;

                     (2)

                     JAV nustatyti importo muitai daro didelį tiesioginį poveikį Sąjungos prekybai vynu JAV rinkoje, kuri vertės ir eksporto apimties požiūriu yra didžiausia Sąjungos žemės ūkio produktų, ypač vyno, eksporto rinka. 2018 m. Sąjunga į JAV eksportavo 6,5 mln. hektolitrų vyno, eksporto vertė siekė 4 mlrd. EUR. Sąjungos vyno eksportas į JAV paprastai sudaro 30–40 % pasaulinio Sąjungos vyno eksporto vertės;

                     (3)

                     JAV nustatyti didesni importo muitai daro žalingą poveikį visam Sąjungos vyno sektoriui, o ne tik keturių valstybių narių kilmės neputojantiems vynams, kuriems taikomi padidinti importo muitai. Dėl to daromas neigiamas poveikis viso JAV rinkoje parduodamo Sąjungos vyno reputacijai ir prekybai. Vyno reputaciją lemia ne tik jo kokybė, bet ir kaina bei suvokiamas kainos ir kokybės santykis. Tai ypač pasakytina apie žemesnės ir vidutinės kainos vynus, kuriems, vertinant absoliučiais skaičiais, 25 % importo muitas daro didesnį poveikį nei brangesniems vynams, kuriuos perkančių žinovų didesnė kaina neatgraso. JAV rinkoje Sąjungos vynai konkuruoja su kitų šalių, pvz., Pietų Amerikos, Australijos ar Pietų Afrikos, kilmės vynais. Esant tokiai aršiai ir didelei konkurencijai, bendro kainų lygio suvokimas atlieka svarbų vaidmenį. Vartotojų, kurie žino, kad tam tikros kilmės Sąjungos vyno kainai taikomas padidintas importo muitas, bendras požiūris į Sąjungos vynų kainų lygį bus negatyvesnis, todėl jų dėmesys nukryps į kitų šalių kilmės produktus. Atsižvelgiant į nustatytas susidariusias rinkos sąlygas ir sumažėjusią bendrą grąžą gamintojams, būtina nedelsiant imtis priemonių, kuriomis būtų mažinamas importo muitų poveikis visiems vynams, kurių kilmės šalys yra visos valstybės narės, o ne tik vynams, kuriems tiesiogiai taikomi tie importo muitai;

                     (4)

                     rinkos stabilumo atžvilgiu JAV nustatytas importo muito režimas nėra atskira nacionalinė priemonė, daranti poveikį tik prekybai su JAV. Pasaulinė vyno rinka yra globali rinka, kurioje atskiros svarbių ekonomikos dalyvių (kaip antai JAV) priimtos priemonės daro plataus masto poveikį visai tarptautinei prekybai vynu. Bet kokie neigiami sąlygų pokyčiai svarbioje Sąjungos vynų paskirties rinkoje (kaip antai JAV) neišvengiamai veikia kitas rinkas, nes produktai, kurių dėl išaugusios kainos nebegalima parduoti JAV, turi būti nukreipti kitur. Todėl kitų rinkų vartotojai, gerai žinodami rinkos sąlygas, darys papildomą spaudimą mažinti kainas, o konkurencija taip pat bus daug didesnė nei įprasta. Taigi tikėtina, kad dėl dabartinių JAV nustatytų importo muitų Sąjungos vyno eksportas visame pasaulyje patirs sąstingį. Iš vyno sektoriaus ataskaitų matyti, kad JAV rinkoje buvo atšaukti stambūs prancūziškų vynų užsakymai;

                     (5)

                     2019 m. Sąjungos vyno rinka patyrė sunkumų, o vyno atsargos yra didžiausios nuo 2009 m. Šiuos pokyčius visų pirma lėmė rekordinis 2018 m. derlius ir mažėjantis vyno vartojimas Sąjungoje. Vynų, kuriems taikomi JAV nustatyti importo muitai, nepardavus už Sąjungos ribų esančiose eksporto rinkose, padėtis Sąjungos rinkoje taps dar labiau įtempta ir sudėtingesnė. Be to, įtemptą padėtį dar labiau apsunkina importo muitų tarifų taikymo laikotarpis. Tarifai pradėti taikyti nuo 2019 m. spalio 18 d., t. y. 2019 m. vyno derliaus nuėmimo bei gamybos metų viduryje ir prieš pat metų pabaigos švenčių sezoną; tai yra du Sąjungos vyno sektoriui svarbiausi pardavimo laikotarpiai per metus. Susidarius tokioms aplinkybėms būtina nedelsiant imtis priemonių padėčiai ištaisyti;

                     (6)

                     iš visų Reglamento (ES) Nr. 1308/2013 43 straipsnyje nustatytų paramos vyno sektoriui priemonių tik to reglamento 45 straipsnio 1 dalies b punkte numatyta pardavimo skatinimo priemonė yra tiesiogiai skirta Sąjungos vynų pardavimui trečiosiose šalyse skatinti, siekiant didinti jų konkurencingumą. Bėgant metams pardavimo skatinimo priemonė pasirodė esanti labai veiksminga siekiant įsitvirtinti trečiųjų šalių rinkose ir jas konsoliduoti. Paaiškėjo, kad tai veiksmingiausia Sąjungos vynų rėmimo trečiųjų šalių rinkose priemonė, kuria gerinama vynų reputacija ir didinamas informuotumas apie jų kokybę. Tarptautinė vyno rinka yra pasaulinė rinka, todėl bet kuri Sąjungos vyno pardavimo skatinimo veikla trečiųjų šalių rinkose yra naudinga visiems Sąjungos vynams. Ji suteikia galimybių veiklos vykdytojams vėliau pateikti atitinkamai rinkai kitų Sąjungos vynų. Atskiros pardavimo skatinimo priemonės padeda didinti pardavimą, nes apima visą vyno asortimentą arba visą vynininkystės regioną, o ne kurį nors atskirą vyno prekės ženklą ar rūšį. Todėl labai svarbu pradėti, tęsti ir intensyvinti pardavimo skatinimo veiklą visose rinkose, siekiant rasti vyno, kuris nebus parduotas JAV rinkoje, pardavimo rinkų, apsaugoti Sąjungos vynų reputaciją tose kitose rinkose ir kovoti su spaudimu mažinti kainas;

                     (7)

                     taigi, siekiant veiklos vykdytojams padėti reaguoti į išskirtines viso pasaulio eksporto rinkose dėl JAV nustatyto importo muito režimo susidariusias aplinkybes ir ištaisyti šią nenuspėjamą ir nesaugią padėtį, tikslinga leisti lanksčiau įgyvendinti Reglamento (ES) Nr. 1308/2013 45 straipsnio 1 dalies b punkte nustatytą pardavimo skatinimo priemonę. Todėl būtina numatyti išskirtinę priemonę – leisti nukrypti nuo to reglamento 45 straipsnio 3 dalies ir didžiausią Sąjungos paramą pardavimo skatinimo priemonėms pagal to reglamento 45 straipsnio 1 dalies b punktą laikinai padidinti nuo 50 % iki 60 % tinkamų finansuoti išlaidų;

                     (8)

                     ši priemonė yra būtina, nes veiklos vykdytojai neišvengiamai patirs papildomų išlaidų, susijusių su būtinybe nukreipti pardavimo skatinimo veiksmus į kitas šalis arba parengti naujus pardavimo skatinimo veiksmus kitose šalyse; siekiant išparduoti atsargas, visi šie veiksmai turės būti atlikti skubiai. Sąjungos paramą pardavimo skatinimo priemonėms padidinus iki 60 % ir atitinkamai sumažinus paramos gavėjo įnašą, paramos gavėjai galėtų imtis platesnio masto veiksmų ir išsaugoti sunkiai iškovotas pozicijas užsienio rinkose. Tai taip pat paskatins naujus veiklos vykdytojus teikti paraiškas dėl paramos pardavimo skatinimo veiksmams tokiomis aplinkybėmis, kuriomis jie paprastai nebūtų galėję to daryti, jei Sąjungos parama būtų ir toliau siekusi 50 % (visų pirma tie veiklos vykdytojai, kurie anksčiau negalėjo sau to leisti). Jei veiklos vykdytojų finansinė našta bus sumažinta iki 40 %, jiems bus lengviau susidoroti su JAV nustatytų importo muitų poveikiu;

                     (9)

                     lankstumas, atsiradęs padidinus Sąjungos finansuojamą dalį, yra tam tikra finansinė parama, tačiau jai teikti nereikia papildomo Sąjungos finansavimo, nes toliau taikomos Reglamento (ES) Nr. 1308/2013 VI priede nustatytos vyno sektoriaus nacionalinių paramos programų biudžeto ribos. Taigi valstybės narės gali nuspręsti skirti didesnes sumas pardavimo skatinimo priemonei tik iš metinio biudžeto, numatyto to reglamento VI priede. Todėl šia priemone siekiama teikti paramą nestabilioje rinkos padėtyje atsidūrusiam sektoriui, ir tam visų pirma nereikia sutelkti papildomų lėšų. Šis lankstumas neturėtų daryti neigiamo poveikio ir biudžetui, skiriamam kitoms paramos priemonėms pagal tą reglamentą, nes kai kurios priemonės, pavyzdžiui, vynuogynų restruktūrizavimas ir konversija, tampa mažiau aktualios ir joms reikia mažiau lėšų iš valstybių narių biudžetų. Be to, pastarųjų metų statistiniai duomenys rodo, kad kiekvienai valstybei narei skirtas didžiausias biudžetas lieka neišnaudotas;

                     (10)

                     JAV nustatyti importo muitai ir dėl jų kylantys prekybos Sąjungos vynu sunkumai yra konkreti problema, kaip apibrėžta Reglamento (ES) Nr. 1308/2013 221 straipsnyje. Ši konkreti problema negali būti sprendžiama to reglamento 219 arba 220 straipsnyje nustatytomis priemonėmis. Pirma, ji nėra susijusi su jau esamu rinkos sutrikimu, nes JAV nustatyti importo muitai šiuo metu daro didelį poveikį Sąjungos vyno reputacijai ir, jei problema nebus nedelsiant išspręsta, tikėtina, kad vyno rinkos sąlygos sparčiai pablogės ateityje. Be to, ši konkreti problema šiuo metu nėra susijusi su pakankamai konkrečia rinkos sutrikimo, kuris veikiausiai tęstųsi nepakitęs, grėsme, nes JAV taikomi importo muitų tarifai laikui bėgant turėtų keistis ir, tikėtina, daryti tolesnį nenuspėjamą poveikį pasaulinei vyno rinkai. Antra, ši konkreti problema taip pat nėra susijusi su kovos su gyvūnų ligų plitimu priemonėmis arba vartotojų pasitikėjimo praradimu dėl pavojaus visuomenės, gyvūnų ar augalų sveikatai, kaip reikalaujama to reglamento 220 straipsnyje;

                     (11)

                     be to, ši priemonė ir lankstesnis Reglamento (ES) Nr. 1308/2013 45 straipsnio 1 dalies b punkte nustatytos pardavimo skatinimo priemonės taikymas yra dalis priemonių, kuriomis siekiama padėti Sąjungos lygmeniu veikiantiems veiklos vykdytojams, nukentėjusiems nuo Sąjungos vynams JAV nustatytų importo muitų. Tačiau iš tų priemonių tik pagal šią vienintelę suteikiama tam tikra finansinė parama, būtina siekiant padėti veiklos vykdytojams, kurie nukentėjo nuo JAV nustatytų importo muitų, t. y. prarado pajamų ir patyrė daugiau išlaidų, susijusių su naujų rinkų savo vynams paieškomis;

                     (12)

                     priemonės taikymo sritis ir taikymo laikotarpis turėtų griežtai apsiriboti tik tuo, kas būtina reaguojant į šiuo metu eksporto rinkose susidariusias išskirtines aplinkybes;

                     (13)

                     Sąjungos paramą valstybės narės gali skirti tik remdamosi paraiška, atrinkta pagal Reglamento (ES) Nr. 1308/2013 45 straipsnio 1 dalies b punkte nustatytą pardavimo skatinimo priemonę nuo šio reglamento įsigaliojimo dienos. Ji turėtų būti prieinama visiems pagal priemonę atrinktiems veiklos vykdytojams, neatsižvelgiant į konkrečią vyno kategoriją arba Sąjungos vyno kilmės valstybę narę, nes JAV taikomi importo muitų tarifai kenkia visam Sąjungos vyno eksportui. Tokiomis aplinkybėmis būtina priimti priemones, kuriomis didinamas visų Sąjungos vynų eksporto konkurencingumas. Tuo tikslu ši neatidėliotina priemonė turėtų būti taikoma visiems paramos gavėjams, neatsižvelgiant į tai, kokiose tikslinėse rinkose jie vykdo veiklą. Ji turėtų būti prieinama ir veiklos vykdytojams, ketinantiems orientuotis į JAV rinką, ir tiems, kurie dabartinėmis išskirtinėmis pasaulio vyno rinkoje susidariusiomis aplinkybėmis savo eksportą norėtų nukreipti į kitos trečiosios šalies rinką. Be to, įgyvendinant vieną pardavimo skatinimo kampaniją būtų labai sunku atskirti veiksmus, susijusius su neputojančiais vynais, nuo veiksmų, susijusių su kitais vynais, nes pardavimo skatinimo kampanijomis paprastai siekiama skatinti ne konkrečios kategorijos, o visų produktų pardavimą. Daugelis pardavimo skatinimo kampanijų yra susijusios su visais vieno regiono vynais arba įvairiais tam tikro veiklos vykdytojo parduodamais vynais. Pardavimo skatinimo kampanijos veiksmų, susijusių su neputojančiais vynais, atskyrimas nuo veiksmų, susijusių su kitais vynais, būtų didelė administracinė našta ir sumažintų teigiamą pardavimo skatinimo kampanijos poveikį;

                     (14)

                     neatidėliotina priemonė turėtų būti taikoma ne ilgiau kaip 12 mėnesių nuo šio reglamento įsigaliojimo dienos. Toks laikotarpis yra būtinas, kad būtų galima surengti pardavimo skatinimo kampanijas. Tas procesas apima keletą administracinių etapų, pavyzdžiui, nacionalinių paramos programų pakeitimus, kvietimų teikti paraiškas rengimą ir paskelbimą, paraiškų atranką ir sutarčių sudarymą, ir paprastai trunka ilgiau kaip 6 mėnesius. Taigi, kad nukrypti leidžianti nuostata būtų įgyvendinta veiksmingai, ji turėtų būti taikoma 12 mėnesių. Pagal paraiškas, atrinktas praėjus tam 12 mėnesių laikotarpiui, nebebūtų teikiama padidinta Sąjungos parama;

                     (15)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Produktų, kuriems taikomas reglamentas, kategorijos
            Šis reglamentas taikomas Reglamento (ES) Nr. 1308/2013 VII priedo II dalies 1–9, 15 ir 16 punktuose nurodyto vyno pardavimo skatinimui.

            2 straipsnis
            Sąjungos parama pardavimo skatinimo priemonėms
            Nukrypstant nuo Reglamento (ES) Nr. 1308/2013 45 straipsnio 3 dalies, Sąjungos parama Reglamento (ES) Nr. 1308/2013 45 straipsnio 1 dalies b punkte nurodytoms pardavimo skatinimo priemonėms neviršija 60 % tinkamų finansuoti išlaidų.

            3 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas taikomas 12 mėnesių nuo jo įsigaliojimo.
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 30 d.

                  Komisijos vardu

                  Pirmininkė

               Ursula VON DER LEYEN

            (1)  OL L 347, 2013 12 20, p. 671.


title: Komisijos Įgyvendinimo Reglamentas (ES) 2020/164 2020 m. vasario 5 d. dėl leidimo naudoti 6-fitazę, gautą iš Schizosaccharomyces pombe (ATCC 5233), kaip visų rūšių paukščių ir visų rūšių kiaulių pašarų priedą, kuriuo panaikinamas Reglamentas (EB) Nr. 379/2009 (leidimo turėtoja – bendrovė Danisco (UK) Ltd, veikianti komerciniu pavadinimu Danisco Animal Nutrition, atstovaujama bendrovės Genencor International B.V.) (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/37

         KOMISIJOS ĮGYVENDINIMO REGLAMENTAS (ES) 2020/164
         2020 m. vasario 5 d.
         dėl leidimo naudoti 6-fitazę, gautą iš Schizosaccharomyces pombe (ATCC 5233), kaip visų rūšių paukščių ir visų rūšių kiaulių pašarų priedą, kuriuo panaikinamas Reglamentas (EB) Nr. 379/2009 (leidimo turėtoja – bendrovė „Danisco (UK) Ltd“, veikianti komerciniu pavadinimu „Danisco Animal Nutrition“, atstovaujama bendrovės „Genencor International B.V.“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     Komisijos reglamentu (EB) Nr. 379/2009 (2) 6-fitazę, gautą iš Schizosaccharomyces pombe (ATCC 5233), leista 10 metų naudoti kaip mėsinių viščiukų, mėsinių kalakutų, vištų dedeklių, (nujunkytų) paršelių, penimų kiaulių ir paršavedžių pašarų priedą;

                     (3)

                     vadovaudamasi Reglamento (EB) Nr. 1831/2003 14 straipsniu kartu su to reglamento 7 straipsniu, šio leidimo turėtoja pateikė prašymą atnaujinti leidimą naudoti 6-fitazę, gautą iš Schizosaccharomyces pombe (ATCC 5233), kaip mėsinių viščiukų, mėsinių kalakutų, vištų dedeklių, mėsinių ančių, (nujunkytų) paršelių, penimų kiaulių ir paršavedžių pašarų priedą ir paprašė tą priedą priskirti prie priedų kategorijos „zootechniniai priedai“, taip pat paprašė leisti šį preparatą naudoti pagal naują paskirtį kaip visų rūšių mėsinių paukščių, išskyrus viščiukus, kalakutus ir antis, visų rūšių dedeklinių paukščių, išskyrus vištas, ir visų rūšių dedeklinių ir veislei auginamų paukščiukų, žindomų paršelių ir retesnių rūšių kiaulių pašarų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį ir 7 straipsnio 3 dalį;

                     (4)

                     Europos maisto saugos tarnyba (toliau – Tarnyba) 2019 m. balandžio 5 d. nuomonėje (3) padarė išvadą, kad pareiškėjas pateikė duomenų, kuriais įrodoma, kad priedas atitinka leidimo suteikimo sąlygas. Taip pat padaryta išvada, kad priedas neturi nepageidaujamo poveikio gyvūnų sveikatai, vartotojų saugai ar aplinkai. Tarnyba taip padarė išvadą, kad priedas gali jautrinti kvėpavimo takus. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad priedu veiksmingai gerinamas visų rūšių mėsinių paukščių, dedeklinių paukščių, dedeklinių arba veislei auginamų paukščiukų ir visų rūšių kiaulių pašaro virškinimas. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     6-fitazės, gautos iš Schizosaccharomyces pombe (ATCC 5233), vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;

                     (6)

                     atnaujinus leidimą naudoti 6-fitazę, gautą iš Saccharomyces cerevisiae (ATCC 5233), kaip pašarų priedą šio reglamento priede nustatytomis sąlygomis, Reglamentas (EB) Nr. 379/2009 turėtų būti panaikintas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Leidimas naudoti priede nurodytą priedą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, kaip gyvūnų pašarų priedą atnaujinamas šio reglamento priede nustatytomis sąlygomis.

            2 straipsnis
            Reglamento (EB) Nr. 379/2009 panaikinimas
            Reglamentas (EB) Nr. 379/2009 panaikinamas.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2009 m. gegužės 8 d. Komisijos reglamentas (EB) Nr. 379/2009 dėl leidimo naudoti 6-fitazę EC 3.1.3.26 naujai paskirčiai kaip mėsinių viščiukų, mėsinių kalakutų, vištų dedeklių, mėsinių ančių, atjunkytų paršelių, penimų kiaulių ir paršavedžių pašarų priedą (leidimo turėtoja – bendrovė „Danisco (UK) Ltd“, veikianti komerciniu pavadinimu „Danisco Animal Nutrition“, atstovaujama bendrovės „Genencor International B.V.“) (OL L 116, 2009 5 9, p. 6).

            (3)  EFSA Journal 2019;17(5):5702.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai

                        4a1640

                        Bendrovė „Danisco (UK) Ltd“, veikianti komerciniu pavadinimu „Danisco Animal Nutrition“, atstovaujama bendrovės „Genencor International B.V.“

                        6-fitazė
                        EC 3.1.3.26

                           Priedo sudėtis

                        6-fitazės (EC 3.1.3.26), gautos iš

                           Schizosaccharomyces pombe (ATCC 5233), preparatas,
                        kurio mažiausias aktyvumas – 10 000  FTU  (1)/g
                        Skysto pavidalo ir kieto pavidalo
                        -----------

                           Veikliosios medžiagos apibūdinimas:

                        6-fitazė (EC 3.1.3.26), gauta iš Schizosaccharomyces pombe (ATCC 5233)
                        -----------

                           Analizės metodas
                            (2)

                        6-fitazei pašarų priede nustatyti: kolorimetrinis metodas, pagrįstas neorganinio fosfato, atpalaiduoto naudojant fermentą iš natrio fitato, kiekybiniu vertinimu.
                        6-fitazei premiksuose ir pašaruose nustatyti: kolorimetrinis metodas, pagrįstas neorganinio fosfato, atpalaiduoto naudojant fermentą iš natrio fitato, kiekybiniu vertinimu (atskiedus termiškai apdorotais viso grūdo miltais) (EN ISO 30024)

                        Visų rūšių paukščiai, išskyrus dedeklinius paukščius

                        —

                        250 FTU

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2030 m. vasario 26 d.

                        Visų rūšių dedekliniai paukščiai

                        —

                        150 FTU

                        —

                        (Nujunkyti)
                        paršeliai
                        Penimos kiaulės

                        —

                        250 FTU

                        —

                        Visų rūšių kiaulės, išskyrus nujunkytus paršelius ir penimas kiaules

                        —

                        500 FTU

                        —

               (1)  1 FTU – fermento kiekis, kuris, esant 5,5 pH ir 37 °C temperatūrai, iš natrio fitato substrato atpalaiduoja 1 mikromolį neorganinio fosfato per minutę.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/778 2020 m. birželio 12 d. kuriuo iš dalies keičiamos Įgyvendinimo reglamento (ES) 2019/773 nuostatos dėl tam tikrų nuostatų taikymo datų pratęsus Europos Parlamento ir Tarybos direktyvos (ES) 2016/797 perkėlimo į nacionalinę teisę terminą (Tekstas svarbus EEE)

text:
15.6.2020

                  LT

                  Europos Sąjungos oficialusis leidinys

                  L 188/4

         KOMISIJOS ĮGYVENDINIMO REGLAMENTAS (ES) 2020/778
         2020 m. birželio 12 d.
         kuriuo iš dalies keičiamos Įgyvendinimo reglamento (ES) 2019/773 nuostatos dėl tam tikrų nuostatų taikymo datų pratęsus Europos Parlamento ir Tarybos direktyvos (ES) 2016/797 perkėlimo į nacionalinę teisę terminą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje (1), ypač į jos 5 straipsnio 11 dalį,
         kadangi:

                     (1)

                     siekiant suteikti valstybėms narėms galimybę pratęsti terminą, iki kurio turi būti užtikrinta, kad įsigaliotų nacionaliniai įstatymai ir kiti teisės aktai, būtini, kad būtų laikomasi Direktyvos (ES) 2016/797 57 straipsnio 1 dalyje nurodytų nuostatų, Direktyva (ES) 2016/797 buvo iš dalies pakeista Direktyva (ES) 2020/700 (2);

                     (2)

                     valstybėse narėse, kurios pateikė Europos Sąjungos geležinkelių agentūrai (toliau – Agentūra) ir Komisijai pranešimą apie savo ketinimą pratęsti Direktyvos (ES) 2016/797 perkėlimo į nacionalinę teisę laikotarpį pagal jos 57 straipsnio 2a dalį, tam tikrų Komisijos įgyvendinimo reglamento (ES) 2019/773 (3) nuostatų taikymas turėtų būti atidėtas iki 2020 m. spalio 31 d.;

                     (3)

                     dėl priemonių, kurių imtasi kilus COVID-19 pandemijai, nebuvo galima pagal planus atlikti veiksmų, susijusių su nacionalinių taisyklių dėl prekinių traukinių galą žyminčių ženklų panaikinimu. Valstybėms narėms turėtų būti suteikti papildomi trys mėnesiai pateikti Komisijai Įgyvendinimo reglamento (ES) 2019/773 priedo 4.2.2.1.3.2 punkte nurodytų šviesą atspindinčių plokščių naudojimo ataskaitas. Atitinkamai turėtų būti pritaikytas specifikacijų peržiūros, kuria siekiama visoje Sąjungoje suderinti prekinių traukinių galą žymintiems ženklams keliamus reikalavimus, terminas;

                     (4)

                     todėl Įgyvendinimo reglamentas (ES) 2019/773 turėtų būti atitinkamai iš dalies pakeistas;

                     (5)

                     šiame reglamente nustatytos priemonės atitinka Direktyvos (ES) 2016/797 51 straipsnio 1 dalyje nurodyto komiteto nuomonę;

                     (6)

                     siekiant užtikrinti, kad šiame reglamente nustatytos priemonės būtų veiksmingos, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) 2019/773 iš dalies keičiamas taip:

                        1)

                        6 straipsnio penkta pastraipa pakeičiama taip:
                        „Nuo 2020 m. birželio 16 d. šio reglamento priedo 4.2.2.5 skirsnis ir D1 priedėlis taikomi valstybėse narėse, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2 dalį ir nepateikė Agentūrai ir Komisijai pranešimo pagal Direktyvos (ES) 2016/797 57 straipsnio 2a dalį.
                        Valstybėse narėse, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2a dalį, šio reglamento priedo 4.2.2.5 skirsnis ir D1 priedėlis taikomi nuo 2020 m. spalio 31 d.“;

                        2)

                        priedo 4.2.2.1.3.2 punkto pastraipoje po žodžio „Ataskaitos“ data „2020 m. rugsėjo 30 d.“ pakeičiama data „2020 m. gruodžio 31 d.“;

                        3)

                        priedo 4.2.2.1.3.2 punkto pastraipoje po žodžių „Laipsniškas pašalinimas iš rinkos“ data „2021 m. kovo 31 d.“ pakeičiama data „2021 m. birželio 30 d.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 12 d.

                  Komisijos vardu

                  Pirmininkė

               Ursula VON DER LEYEN

            (1)  OL L 138, 2016 5 26, p. 44.

            (2)  2020 m. gegužės 25 d. Europos Parlamento ir Tarybos direktyva (ES) 2020/700, kuria iš dalies keičiamos direktyvos (ES) 2016/797 ir (ES) 2016/798, kiek tai susiję su jų perkėlimo į nacionalinę teisę terminų pratęsimu (OL L 165, 2020 5 27, p. 27).

            (3)  2019 m. gegužės 16 d. Komisijos įgyvendinimo reglamentas (ES) 2019/773 dėl Europos Sąjungos geležinkelių sistemos traukinių eismo organizavimo ir valdymo posistemio sąveikos techninės specifikacijos, kuriuo panaikinimas Sprendimas 2012/757/ES (OL L 139I, 2019 5 27, p. 5).


title: Komisijos įgyvendinimo reglamentas (ES) 2020/781 2020 m. birželio 12 d. kuriuo iš dalies keičiamos Įgyvendinimo reglamento (ES) 2018/545 nuostatos dėl tam tikrų nuostatų taikymo datų ir dėl tam tikrų pereinamojo laikotarpio nuostatų pratęsus Europos Parlamento ir Tarybos direktyvos (ES) 2016/797 perkėlimo į nacionalinę teisę terminą (Tekstas svarbus EEE)

text:
15.6.2020

                  LT

                  Europos Sąjungos oficialusis leidinys

                  L 188/11

         KOMISIJOS ĮGYVENDINIMO REGLAMENTAS (ES) 2020/781
         2020 m. birželio 12 d.
         kuriuo iš dalies keičiamos Įgyvendinimo reglamento (ES) 2018/545 nuostatos dėl tam tikrų nuostatų taikymo datų ir dėl tam tikrų pereinamojo laikotarpio nuostatų pratęsus Europos Parlamento ir Tarybos direktyvos (ES) 2016/797 perkėlimo į nacionalinę teisę terminą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje (1), ypač į jos 21 straipsnio 9 dalį,
         kadangi:

                     (1)

                     siekiant suteikti valstybėms narėms galimybę pratęsti terminą, iki kurio turi būti užtikrinta, kad įsigaliotų nacionaliniai įstatymai ir kiti teisės aktai, būtini, kad būtų laikomasi Direktyvos (ES) 2016/797 57 straipsnio 1 dalyje nurodytų nuostatų, Direktyva (ES) 2016/797 buvo iš dalies pakeista Direktyva (ES) 2020/700 (2);

                     (2)

                     dėl COVID-19 protrūkio galėtų būti vėluojama pagal Europos Parlamento ir Tarybos direktyvą 2008/57/EB (3) atlikti transporto priemonės tipo patvirtinimų arba leidimų pateikti transporto priemonę rinkai paraiškų, pagal kurias atitinkami patvirtinimai ar leidimai turi būti išduoti iki 2020 m. birželio 16 d., vertinimą. Todėl valstybių narių, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2 dalį ir kuriose Direktyva (ES) 2016/797 turi būti taikoma nuo 2020 m. birželio 16 d., nacionalinė saugos institucija, gavusi pareiškėjo prašymą, turėtų tęsti vertinimą po tos datos. Nacionalinė saugos institucija tą vertinimą turėtų užbaigti ir patvirtinimus ar leidimus išduoti iki 2020 m. spalio 30 d.;

                     (3)

                     valstybėse narėse, kurios pateikė Europos Sąjungos geležinkelių agentūrai (toliau – Agentūra) ir Komisijai pranešimą apie savo ketinimą pratęsti Direktyvos (ES) 2016/797 perkėlimo į nacionalinę teisę laikotarpį pagal jos 57 straipsnio 2a dalį, tam tikrų Komisijos įgyvendinimo reglamento (ES) 2018/545 (4) nuostatų taikymas turėtų būti atidėtas ir jos turėtų būti taikomos nuo 2020 m. spalio 31 d. Be to, turėtų būti pritaikytos Įgyvendinimo reglamente (ES) 2018/545 nustatytos pereinamojo laikotarpio nuostatos;

                     (4)

                     pareiškėjai, atsižvelgdami į dabartinį paraiškų teikimo terminą, gali būti parengę paraiškas pagal Įgyvendinimo reglamentą (ES) 2018/545. Įgyvendinant direktyvas 2008/57/EB ir (ES) 2016/797, transporto priemonės turi atitikti technines sąveikos specifikacijas bei susijusias nacionalines taisykles ir esminius reikalavimus. Pagal Įgyvendinimo reglamentą (ES) 2018/545 parengtose paraiškose turėtų būti pateikti visi būtini įrodymai, kurių reikalaujama pagal Direktyvą 2008/57/EB išduodant leidimus pradėti eksploatuoti transporto priemones arba pagal Direktyvą (ES) 2016/797 išduodant leidimus jas pateikti rinkai. Todėl pareiškėjams turėtų būti leidžiama valstybių narių, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2a dalį, nacionalinėms saugos institucijoms pateikti paraiškas, į kurias įtraukiami įrodymai pagal Įgyvendinimo reglamentą (ES) 2018/545. Tas paraiškas nacionalinės saugos institucijos turėtų priimti nereikalaudamos jų pataisyti;

                     (5)

                     todėl Įgyvendinimo reglamentas (ES) 2018/545 turėtų būti atitinkamai iš dalies pakeistas;

                     (6)

                     šiame reglamente nustatytos priemonės atitinka Direktyvos (ES) 2016/797 51 straipsnio 1 dalyje nurodyto komiteto nuomonę;

                     (7)

                     siekiant užtikrinti, kad šiame reglamente nustatytos priemonės būtų veiksmingos, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) 2018/545 iš dalies keičiamas taip:

                        1)

                        2 straipsnio 17 punktas pakeičiamas taip:

                                    „17)

                                    atitinkama data – 2019 m. birželio 16 d., jei valstybės narės nepateikė pagal Direktyvos (ES) 2016/797 57 straipsnio 2 dalį Agentūrai ir Komisijai pranešimo, kad pratęsė tos direktyvos perkėlimo į nacionalinę teisę laikotarpį. Jei valstybės narės pagal Direktyvos (ES) 2016/797 57 straipsnio 2 dalį pateikė Agentūrai ir Komisijai pranešimą, kad pratęsė tos direktyvos perkėlimo į nacionalinę teisę laikotarpį, ir jei nepateikė Agentūrai ir Komisijai pranešimo pagal Direktyvos (ES) 2016/797 57 straipsnio 2a dalį, ta data yra 2020 m. birželio 16 d. Jei valstybės narės pagal Direktyvos (ES) 2016/797 57 straipsnio 2a dalį pateikė Agentūrai ir Komisijai pranešimą, kad papildomai pratęsė tos direktyvos perkėlimo į nacionalinę teisę laikotarpį, ta data yra 2020 m. spalio 31 d.“;

                        2)

                        55 straipsnis iš dalies keičiamas taip:

                                    a)

                                    įterpiama 4a dalis:

                                       „4a.   Nepaisant 1–4 dalių, valstybių narių, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2 dalį ir kuriose Direktyva (ES) 2016/797 taikoma nuo 2020 m. birželio 16 d., nacionalinės saugos institucijos, gavusios pareiškėjo prašymą, transporto priemonės tipo patvirtinimo ir (arba) leidimo pateikti transporto priemonę rinkai paraiškos vertinimą pagal Direktyvą 2008/57/EB tęsia po 2020 m. birželio 16 d. su sąlyga, kad jos transporto priemonės tipo patvirtinimą ir (arba) leidimą pateikti transporto priemonę rinkai išduos iki 2020 m. spalio 30 d.
                                       Jei nacionalinė saugos institucija pripažįsta, kad transporto priemonės tipo patvirtinimo ir (arba) leidimo pateikti transporto priemonę rinkai iki 2020 m. spalio 30 d. išduoti negalės, ji apie tai nedelsdama informuoja pareiškėją ir Agentūrą ir taikomos 2–4 dalys.“;

                                    b)

                                    įterpiama 5a dalis:

                                       „5a.   Į leidimą pateikti transporto priemonę rinkai ir (arba) transporto priemonės tipo patvirtinimą, kurį Agentūra išdavė nuo 2020 m. birželio 16 d. iki 2020 m. spalio 30 d., neįtraukiamas tinklas ar tinklai, esantys valstybėje narėje, kuri pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2a dalį. Tokį pranešimą pateikusių valstybių narių nacionalinės saugos institucijos:

                                                   a)

                                                   laiko, kad Agentūros išduotas transporto priemonės tipo patvirtinimas yra lygiavertis pagal Direktyvos 2008/57/EB 26 straipsnį išduotiems transporto priemonių tipų patvirtinimams ir tam transporto priemonės tipui taiko Direktyvos 2008/57/EB 26 straipsnio 3 dalį;

                                                   b)

                                                   priima Agentūros išduotą leidimą pateikti transporto priemonę rinkai kaip lygiavertį pirmajam pagal Direktyvos 2008/57/EB 22 arba 24 straipsnį išduotam leidimui ir išduoda papildomą leidimą pagal Direktyvos 2008/57/EB 23 arba 25 straipsnį.“;

                                    c)

                                    6 dalis pakeičiama taip:

                                       „6.   2 dalies a punkte ir 5 bei 5a dalyse nurodytais atvejais nacionalinė saugos institucija bendradarbiauja ir koordinuoja veiksmus su Agentūra, kad būtų atliktas Direktyvos (ES) 2016/797 21 straipsnio 5 dalies a punkte nustatytų elementų vertinimas.“;

                                    d)

                                    įterpiama 7a dalis:

                                       „7a.   Jei prekiniai vagonai atitinka Vagonų posistemio techninių sąveikos specifikacijų reglamento (ES) Nr. 321/2013 priedo 7.1.2 punktą ir dėl jų išduoti leidimai pateikti transporto priemonę rinkai, nuo 2020 m. birželio 16 d. iki 2020 m. spalio 30 d. laikoma, kad jie yra transporto priemonės, dėl kurių išduoti leidimai pradėti eksploatuoti transporto priemonę pagal Direktyvą 2008/57/EB, o juos išdavusios valstybės narės pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2a dalį.“;

                                    e)

                                    įtraukiama nauja 8 dalis:

                                       „8.   Nuo 2020 m. birželio 16 d. iki 2020 m. spalio 30 d. valstybėse narėse, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2a dalį, leidimo pradėti eksploatuoti transporto priemonę arba transporto priemonės tipo patvirtinimo paraiškų, teikiamų Direktyvos 2008/57/EB tikslais, teikėjai gali nacionalinei saugos institucijai pateikti su transporto priemone arba transporto priemonių tipu susijusį dokumentų rinkinį, parengtą pagal 29 straipsnio 1 dalį bei 30 straipsnio 1 dalį ir atitinkantį I priedo reikalavimus.
                                       Nacionalinės saugos institucijos pagal šį reglamentą parengtas leidimo pradėti eksploatuoti transporto priemonę arba transporto priemonės tipo patvirtinimo paraiškas priima Direktyvos 2008/57/EB tikslais.“;

                        3)

                        56 straipsnio antra pastraipa pakeičiama taip:
                        „Valstybėse narėse, kurios nepateikė Agentūrai ir Komisijai pranešimo pagal Direktyvos (ES) 2016/797 57 straipsnio 2 dalį, jis taikomas nuo 2019 m. birželio 16 d.
                        Valstybėse narėse, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2 dalį ir kurios nepateikė Agentūrai ir Komisijai pranešimo pagal Direktyvos (ES) 2016/797 57 straipsnio 2a dalį, jis taikomas nuo 2020 m. birželio 16 d.
                        55 straipsnio 5a ir 7a dalys visose valstybėse narėse taikomos nuo 2020 m. birželio 16 d.
                        55 straipsnio 8 dalis valstybėse narėse, kurios pateikė Agentūrai ir Komisijai pranešimą pagal Direktyvos (ES) 2016/797 57 straipsnio 2a dalį, taikoma nuo 2020 m. birželio 16 d.
                        Nuo 2020 m. spalio 31 d. šis reglamentas taikomas visose valstybėse narėse.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 12 d.

                  Komisijos vardu

                  Pirmininkė

               Ursula VON DER LEYEN

            (1)  OL L 138, 2016 5 26, p. 44.

            (2)  2020 m. gegužės 25 d. Europos Parlamento ir Tarybos direktyva (ES) 2020/700, kuria iš dalies keičiamos direktyvos (ES) 2016/797 ir (ES) 2016/798, kiek tai susiję su jų perkėlimo į nacionalinę teisę terminų pratęsimu (OL L 165, 2020 5 27, p. 27).

            (3)  2008 m. birželio 17 d. Europos Parlamento ir Tarybos direktyva 2008/57/EB dėl geležinkelių sistemos sąveikos Bendrijoje (OL L 191, 2008 7 18, p. 1).

            (4)  2018 m. balandžio 4 d. Komisijos įgyvendinimo reglamentas (ES) 2018/545, kuriuo nustatomos geležinkelių transporto priemonių patvirtinimo ir geležinkelių transporto priemonių tipų patvirtinimo pagal Europos Parlamento ir Tarybos direktyvą (ES) 2016/797 praktinės priemonės (OL L 90, 2018 4 6, p. 66).


title: Komisijos įgyvendinimo reglamentas (ES) 2020/863 2020 m. birželio 22 d. kuriuo ištaisoma Įgyvendinimo reglamento (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės, teksto redakcija vokiečių kalba

text:
24.6.2020

                  LT

                  Europos Sąjungos oficialusis leidinys

                  L 200/1

         KOMISIJOS ĮGYVENDINIMO REGLAMENTAS (ES) 2020/863
         2020 m. birželio 22 d.
         kuriuo ištaisoma Įgyvendinimo reglamento (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės, teksto redakcija vokiečių kalba
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 92 straipsnio 5 dalį,
         kadangi:

                     (1)

                     Komisijos įgyvendinimo reglamento (ES) Nr. 404/2011 (2) teksto redakcijos vokiečių kalba XXX priedo lentelės 5 eilutėje, susijusioje su sunkiu pažeidimu laikomu įpareigojimo iškrauti neverslinio dydžio žuvis nevykdymu, yra klaida;

                     (2)

                     todėl Įgyvendinimo reglamento (ES) Nr. 404/2011 teksto redakcija vokiečių kalba turėtų būti atitinkamai ištaisyta. Teksto redakcijų kitomis kalbomis taisyti nereikia;

                     (3)

                     šiame reglamente numatytos priemonės atitinka Žuvininkystės ir akvakultūros komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (netaikoma teksto redakcijai lietuvių kalba)

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 343, 2009 12 22, p. 1.

            (2)  2011 m. balandžio 8 d. Komisijos įgyvendinimo reglamentas (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (OL L 112, 2011 4 30, p. 1).